*Ansonia minuta* — 1960 -yilda Saravak oʻrmonlaridan topilgan Bufonidae oilasiga mansub qurbaqalar turi. U bir qator umumiy nomlar bilan tanilgan: mayda oqim qurbaqasi , mitti -ingichka qurbaqa va tezkor- ingichka qurbaqa. Bu Borneo (Indoneziya va Malayziya) uchun endemik tur hisoblanadi. Tropik nam past tekislik o'rmonlarida uchraydi. Hozirgi kunda yashash joyini yo'qotish xavfi ostida turibdi.

Sistematika
-----------

Yaqinda oʻtkazilgan filogenetik tadqiqotlar shuni koʻrsatdiki, Ansonia *minuta* boshqa *Ansoniyaning* hali yaxshi oʻrganilmagan turi bilan qarindoshlik munosabatlarini hosil qiladi. *Ansonia hanitschi*, *Ansonia spinulifer*, *Ansonia platysoma* va kam oʻrganilgan boshqa turlarning barchasi bir sistematik guruhga joylashadi.

Tavsif
------

 Qiyosiy zoologiya muzeyidan *Ansonia minutaning* dorsal koʻrinishi
*Ansonia* *minuta* — *Ansonia* jinsining kichikroq vakili. Erkaklar 20-24 millimetr uzunlikda, urgʻochilar esa 30 millimetrga yetadi. Tanasi ingichka, tumshugʻi keng kesilgan. Quloq timpaniyasi koʻrinadi; oyoqlarda ibtidoiy toʻr mavjud. Orqa tarafdagi teri yumaloq soʻgallar bilan silliqlangan, yon tomonlari va tomogʻi esa yanada nozik teri bilan qoplangan. Erkak ogʻzining chap tomonida boʻylama tirqishi boʻlgan ovoz qopiga ega. Lichinkalar 17,2 millimetrgacha oʻsishi qayd etilgan.

Tarqalishi va yashash joyi
--------------------------

Bu tur Borneo uchun endemik boʻlib, Malayziyaning gʻarbiy va markaziy Saravak va Sabah va unga tutash gʻarbiy Kalimantan (Indoneziya) dan 200–1,000 metr (660–3,280 ft) balandlikda tarqalgan. U quruqlikdagi hayot tarziga moslashgan va past tekislikdagi yomgʻirli oʻrmonlarda uchraydi, u yerda tiniq oqadigan suvli kichik, toshli soylarda koʻpayadi. Lichinkalar oqimlar ichida rivojlanadi.

Saqlash
-------

Ayni paytda *Ansonia minuta* IUCN tomonidan xavf ostida qolgan jonivorlar ro‘yxatiga kiritilgan, chunki u daraxt kesish natijasida yashash joyini yo‘qotishdan aziyat chekadi va turli buzilgan yashash joylarida yashamaydi .

Manbalar
--------

1. ↑  *Frost.* „*Ansonia minuta* Inger, 1960". *Amphibian Species of the World: an Online Reference. Version 6.0*.  American Museum of Natural History (2016). Qaraldi: 12-may 2016-yil.
2. ↑  Frank, N.*. Complete guide to scientific and common names of amphibians and reptiles of the world*. Pottsville, Pennsylvania: NG Publishers, 1995.
3. ↑  Das, I.; Jankowski, A.; Mohd. Iqbal b. Makmor; Haas, A. (2007). "Species diversity, elevational distribution and reproductive modes in an amphibian community at the Matang Range, Saravak (Borneo)". *Mitteilungen aus dem Zoologischen Museum Hamburg* **104**: 141–174.
4. ↑  Matsui, M.; Tominaga, A.; Liu, W.; Khonsue, W.; Grismer, L.L.; Diesmos, A.C.; Das, I.; Sudin, A. *et al*. (2010). "Phylogenetic relationships of *Ansonia* from Southeast Asia inferred from mitochondrial DNA sequences: systematic and biogeographic implications (Anura: Bufonidae)". *Molecular Phylogenetics and Evolution* **54** (2): 561–570. doi:10.1016/j.ympev.2009.08.003. PMID 19679193.
5. ↑  Inger, Robert F. (1960). "A review of the oriental toads of the genus *Ansonia* Stoliczka". *Fieldiana: Zoology* **39** (43): 473–503. .
6. ↑  *Frost.* „*Ansonia minuta* Inger, 1960". *Amphibian Species of the World: an Online Reference. Version 6.0*.  American Museum of Natural History (2016). Qaraldi: 12-may 2016-yil.
7. 1 2  IUCN SSC Amphibian Specialist Group (2018). „*Ansonia minuta*". *IUCN Red List of Threatened Species*. **2018**: e.T54476A114916512. doi:10.2305/IUCN.UK.2018-1.RLTS.T54476A114916512.en. Retrieved 17 November 2021.